stanford-oval/wikipedia huggingface dataset:
מחנה הריכוז פלוסנבירג
היסטוריה

בסך הכול נכלאו במחנה כ-90,000 בני אדם, מהם נרצחו לפחות 30,000. אף שהמחנה הורחב שוב ושוב, היה מספר הכלואים בו גבוה תמיד בהרבה מקיבולת המחנה. תנאי המחיה במחנה היו קשים מנשוא. עבודת הפרך במחצבות והטיפול הבלתי-מספק שקיבלו הכלואים במחנה, וכן אכזריותם של סוהרי ושומרי המחנה, עלו לאסירים רבים בחייהם.
לאחר 1943 נוספה למחנה רשת ענפה של כמאה מחנות חוץ בבוואריה בסקסוניה ובבוהמיה. אסירי המחנה הועבדו בתעשיית הנשק, במפעלים כדוגמת "אוניברסל", וכן בבנייתם של מטוסי קרב של חברת מסרשמיט ואראדו פלוגצויגוורקה.
ב-8 באפריל 1945 החלו אנשי האס אס במחנה בהעלמת העדויות על שאירע בו (מבצע 1005).
ב-20 באפריל 1945 פונה המחנה סופית. מפקדו מקס קגל (Koegel) הורה על צעדת מוות בכיוון מחנה הריכוז דכאו. לאחר סוף מלחמת העולם השנייה נמצאו לאורך נתיבי צעדת המוות של האסירים כ-5,000 גופות. במחנה נותרו כ-1,600 אסירים שלא היו כשירים למסע.
דיטריך בונהופר, כומר גרמני שהתנגד לנאציזם
הנס אוסטר, מן הקושרים נגד היטלר
וילהלם קנריס
לודוויג גרה
קרל זק
הדיוויזיה ה-90 של צבא ארצות הברית הגיעה למחנה ב-23 באפריל וכבשה אותו ללא התנגדות. רבים מבין האסירים ששהו בו מתו במהלך השבועות הבאים בגלל מצבם הבריאותי הרעוע.
אחרי מלחמת העולם השנייה

מאז 1946 הלך המחנה והוכשר בהדרגה לשמש כאתר הנצחה. בחלק מן השטח נבנו שיכונים. חלקים אחרים מהמחנה שימשו לתעשייה.
בחודש יוני 2006 הוכרז המחנה כולו, ובפרט המבנים מתקופת הרייך השלישי והמחצבה, כאתר הנצחה.
בניין המפקדה בכניסה למחנה (צולם ב-2004)
גואנגג'ואו סיטי

מועדון כדורגל גואנגג'ואו סיטי (בסינית: 广州富力; בסינית מסורתית: 廣州富力; בפין-יין: Guǎngzhōu Fùlì) היה מועדון כדורגל סיני ששיחק בליגת העל הסינית מהעיר גואנגג'ואו. האצטדיון הביתי היה אצטדיון יושיושאן בעל קיבולת ישיבה של 18,000 מקומות. הבעלים של המועדון היו חברת פיתוח הנדל"ן הסינית "R&F Properties"(אנ'), שקנתה את המועדון ב-25 ביוני 2011, ושינתה את שמו של המועדון ל"גואנגג'ואו R&F", קיצור של עושר (Rich) וכח (Force). החל מדצמבר 2020 שונה שם המועדון ל"מועדון הכדורגל גואנגג'ואו סיטי" ‏(Guangzhou City F.C.) בעקבות חוקי פדרציית הכדורגל של סין, האוסרת על שימוש מסחרי בשם המועדון.
היסטוריה

המועדון הוקם במקור בשנת 1986, בעיר שן-יאנג בשם שן-יאנג גינדה. הקבוצה שיחקה באצטדיון ווליחה שבו 55,000 מושבים, עד שעברה לעיר צ'אנגשה בשנת 2007, שם שיחקה באצטדיון חלונג. כאשר חברת ציוד הספורט האמריקאית MAZAMBA השתלטה על המועדון ב-2010 הם העבירו את המועדון לעיר שנג'ן בפברואר 2011. עם זאת, הבעלות שלהם הייתה קצרה מאוד, וביוני 2011 חברת הנדל"ן הסינית "גואנגג'ואו R&F"(אנ') קנתה את המועדון והעבירה אותו לעיר גואנגג'ואו. העונה המוצלחת ביותר של המועדון הייתה עונת 2014, כשהקבוצה סיימה במקום השלישי בליגה והעפילה לליגת האלופות האסיאתית.
בעונת 2015 סיימה הקבוצה במקום הארבעה-עשר בליגת העל הסינית.
בעונת 2016 סיימה הקבוצה במקום השישי בליגת העל הסינית, בעונת הבכורה של ערן זהבי במועדון, קפטן נבחרת ישראל. בעונת 2017 סיימה הקבוצה במקום החמישי בליגת העל הסינית כשזהבי מסיים כמלך השערים,(אנ') גם היה לשחקן היחידי שכבש בליגה באותה עונה רביעייה במשחק אחד,(אנ') וזכה בפרס "שחקן השנה" ובפרס "נעל הזהב".(אנ') זהבי המשיך לכבוש גם בשתי עונות הבאות וסיים כסגן מלך השערים (2018) וכמלך השערים (2019), אך הקבוצה ירדה בדירוג וסיימה במקומות ה-10 וה-12, בהתאמה.
אליפות אירופה בכדורגל עד גיל 17

| --- | --- |

 ענף:  כדורגל
 תאריך ייסוד:  1982
 ארגון מפעיל:  אופ"א
 מספר מתמודדים:  16
 יבשת:  אירופה
 זוכה:  איטליה איטליה
 הכי הרבה זכיות:  ספרד ספרד (9 זכיות)
 UEFA U-17 Championship
 
אליפות אירופה בכדורגל עד גיל 17 היא טורניר כדורגל אשר נערך בכל שנה על ידי התאחדות הכדורגל האירופית, אופ"א. הטורניר החל כאליפות אירופה בכדורגל עד גיל 16, וב-2002 שונה לשם הנוכחי, וכמו כן גם עודכנה הגבלת גילו.
מבנה הטורניר השתנה רבות בין השנים עד שהתקבע במבנה הנוכחי בו משתתפות 16 קבוצות ב-4 בתים. הגבלת הגיל באליפות החלה כבר באליפות הראשונה והיא נותרה על כנה מאז. לשחקן מותר להשתתף באליפות גם כאשר הוא בן 17, אך זאת בתנאי שאת המוקדמות הוא שיחק כשהוא טרם הגיע לגיל 16.
באליפות 1987 השתתפה לראשונה נבחרת ישראל, אולם בשנים אלו תחרות היורו התקיימה לגילאים עד גיל 16 בלבד, כאשר ב-1996 רשמה נבחרת ישראל עד גיל 16 את הישג השיא כאשר סיימה במקום השלישי בטורניר, והייתה מרחק פסע מהגמר.
בשנים 2000 ו-2022, אירחה ישראל את האליפות, ונבחרת ישראל עד גיל 17 וסיימה בשלב הבתים במקום הרביעי והשלישי בהתאמה.
אלופות לפי מדינה

| מקום | מדינה | זכיות | סגנויות |
| --- | --- | --- | --- |
| 1 | ספרד ספרד | 9 (1986, 1988, 1991, 1997, 1999, 2001, 2007, 2008, 2017) | 6 (1990, 1995, 2003, 2004, 2010, 2016) |
| 2 | פורטוגל פורטוגל | 6 (1989, 1995, 1996, 2000, 2003, 2016) | 2(2024,1988) |
| 3 | הולנד הולנד | 4 (2011, 2012, 2018, 2019) | 4 (2005, 2009, 2014, 2022) |
| 4 | גרמניה גרמניה | 4 (1984, 1992, 2023,2009) | 6 (1982, 1989, 1991, 2011, 2012, 2015) |
| 5 | צרפת צרפת | 3 (2004, 2015, 2022) | 5 (1996, 2001, 2002, 2023,2008) |
| 6 | רוסיה רוסיה | 3 (1985, 2006, 2013) | 2 (1984, 1987) |
| 7 | אנגליה אנגליה | 2 (2010, 2014) | 2 (2007, 2017) |
| 8 | טורקיה טורקיה | 2 (1994, 2005) | 0 |
| 9 | איטליה איטליה | 2 (2024,1982) | 6 (1986, 1993, 1998, 2013, 2018, 2019) |
| 10 | צ'כיה צ'כיה | 1 (1990) | 2 (2000, 2006) |
| 11 | פולין פולין | 1 (1993) | 1 (1999) |
| 12 | צפון אירלנד צפון אירלנד | 1 (1998) | 0 |
| 12 | שווייץ שווייץ | 1 (2002) | 0 |
הזכיות של גרמניה כוללות את הזכיות של מערב גרמניה מערב גרמניה ושל מזרח גרמניה מזרח גרמניה
הזכיות של רוסיה כוללות את הזכיות של ברית המועצות ברית המועצות
הזכיות של צ'כיה כוללות את הזכיות של צ'כוסלובקיה צ'כוסלובקיה
הערות שוליים

1 2  איטליה נצחה במשחק הגמר ב-1987, אך מכיוון ששיתפה שחקן שלא יכל להשתתף בטורניר הוחלט שלא להעניק אליפות בשנה זו
תרבות המערב

בזיליקת סנטה מריה דה רוטונדה, השוכנת בבניין הפנתאון ברומא. המזיגה בין התרבות היוונית-רומית הקלאסית לדת הנוצרית היא תשתית תרבות המערב.
תרבות המערב (גם הציוויליזציה המערבית או הציוויליזציה האירופית) היא שמה הנפוץ של הציוויליזציה שהתפתחה באירופה, בארצות שהווייתן עוצבה על ידי מורשת האימפריה הרומית המערבית והנצרות הלטינית. כיבושן ויישובן של אמריקה ואוקיאניה בידי אירופאים הפיצו את תרבות המערב ליבשות אלו, והיא משפיעה במידת מה על רוב האנושות, עקב הדומיננטיות של המדינות הנושאות אותה. היא כוללת שילוב ייחודי של נורמות חברתיות, ערכי מוסר, מנהגים מסורתיים, אמונות דתיות, מערכות פוליטיות, וכן מוצרים וטכנולוגיות מסוימות. ספורט
לתרבות המערב שני מקורות קדומים עיקריים:
התקופה הקלאסית של העידן היווני-רומי והנצרות, ומהם היא שאבה את הרעיונות, המחשבה והמסורות בנושאי האמנות, הפילוסופיה, הספרות והמשפט.
מורשתן של הקבוצות האתניות הלאטיניות, הקלטיות, הגרמאניות ולשונותיהן, וכן המסורת הרציונליסטית, שפותחה על ידי הפילוסופיה ההלניסטית, הסכולסטיציזם, ההומניזם, המהפכה המדעית והנאורות. המחשבה הפוליטית של תרבות המערב מתאפיינת בטיעונים רציונליים בעד חופש מחשבתי, זכויות אדם, שוויון ודמוקרטיה.
סקירה היסטורית קצרה של תולדות התרבות המערבית ותהליכי התפתחותה תתחיל ביוון הקדומה, ולאחריה ברומא העתיקה, גל ההתנצרות שעבר על אירופה במהלך ימי הביניים, תנועות הרפורמה והמודרניזציה שהחלו בתקופת הרנסאנס ועד לתהליך הקולוניאליזציה שגרם להפצתן של מסורות אירופיות ברחבי העולם החל מהמאה ה-16 ועד המאה ה-20.
המחשבה המערבית התפתחה על גבי מצע מורכב של פילוסופיות, תנועות ותפיסות עולם שונות ולעיתים מנוגדות. מיסטיקה ורציונליזם, הומניזם ופשיזם, סוציאליזם וקפיטליזם, חילוניות ורליגיוזיות. בהקשר העולמי, התרבות האירופית צמחה עם דחף חזק לאמץ, להסתגל ובסופו של דבר להשפיע על העולם.
השפעת יוון העתיקה על תרבות המערב

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יוון תרמה רבות לתרבות המערב ורבים מחשיבים אותה לתחילתה. החקר וההגות שהתפתחו ביוון עזרו לפיתוחן של תאוריות על המבנה האידיאלי של החברה, המשטר, החוקים והמחקר ובכך יצרו חברה חדה ותרבות חדשה: תרבות המערב.
בין התרומות של תרבות יוון העתיקה לתרבות המערב ניתן למנות את:
עקרונות חירות המחשבה וחופש הביטוי
המחקר הפילוסופי והמתמטי ככלי להבנת הטבע
השאיפה לשלמות ולהצטיינות
תחרותיות
הספורט
התיאטרון
אמנות יוון העתיקה: פיסול, שירה, מיתולוגיה יוונית, אדריכלות
התפתחותה של המתמטיקה היוונית - שיטת הספירה הראשונה בה השתמשו היוונים מבוססת על בסיס עשרוני. הסמל של כל מספר היה האות הראשונה של אותו מספר ביוונית, אלא אם כן המספר היה מורכב מיותר מיחידת בסיס אחת (יחידות הבסיס היו המספרים בין 1 ל-9). כך למשל, המספר 5 (ביוונית: Πέντε) סומן באות פאי. שיטה זו נקראה השיטה האטית, על שם האזור ממנו השיטה התפתחה - אטיקה. עם זאת, התרומה העיקרית של יוון העתיקה לחשיבה המתמטית הייתה הלוגיקה והפיכת המתמטיקה למערכת פורמלית בה כל טענה דורשת הוכחה מדוקדקת ותקפה לוגית המסתמכת על האקסיומות ומשפטים שהוכחו קודם לכן. הדוגמה הבולטת ביותר לכך הוא הספר "היסודות" של אוקלידס.
התפתחות החשיבה המדעית - כך התפתח הידע האנושי דרך מציאת פתרונות לבעיות יום יום, על ידי הבחנות, מאיסוף תצפיות (כמו בלוחות השנה של כוהנים) ומיצירת שיטות. אולם אלה היו תרבויות עבדים, בהן העבדים עבדו והאדונים חשבו. מתח זה יצר מעמד עליון, אשר עסק במדע שלא לצורכי פתרון בעיות היום-יום, אלא מתוך שאיפות אינטלקטואליות. עובדה זו ניכרת בעיקר ביוון העתיקה, מקום שם הגיעה התפתחות המחשבה הקלאסית לשיאה. ביוון, התבונה נחשבה לתכונה הנאצלה ביותר באדם. אנשים כאריסטו (322–384 לפני הספירה), אשר למעשה ערכו הבחנות וניסויים מדויקים, כמחקריו על הטבע או מחקרו "חלקי החיות", מעוררים את התפעלות חוקרי המדע הניסויי בני זמננו. עקב זאת, אפשר לומר כי אריסטו במחקריו הביולוגיים היה חוקר ניסויי היוצא מן הפרט אל הכלל; אך בתאוריות שלו, על התבל ומקומו של האדם בה, פעל, כמורו אפלטון, על דרך ההיקש (בניגוד לשיטה המדעית האמפירית).
השפעת הנצרות על תרבות המערב

בעוד פיתוח המדעים והאומנויות בתרבות המערבית הגיעו בעיקר מיוון ורומא העתיקה, מקור הפן המוסרי והדתי של המערב הוא בנצרות המערבית-לטינית והסתעפויותיה. תרבות המערב יונקת עמוקות מן הנצרות, גם לאחר החילון רבתי שהתחולל עם הרפורמציה והנאורות. הרעיונות הנוצריים אודות כך שכל האומות צריכות לחלוק דת אחת, ושכל בני האדם שווים בתוך הכנסייה, התגלגלו לאוניברסליות ולהומניזם; הסלידה הנוצרית מן העולם הזה וראיית הפרישות ממנו כאידיאל, שנגזרה ממנה לגיטימציה לשלטונות ולסדרים הקיימים, אפשרו את ההפרדה בין החילוני והדתי (קטגוריות שאינן קיימות בתרבויות אחרות); והכפירה הפרוטסטנטית בסמכות הממסד הדתי היא אחת המקורות החשובים לסובייקטיביות ולאינדיבידואליזם.
הביבליה (הברית החדשה עם הברית הישנה) ויתר הקאנון הנוצרי, כולל סיפורי הקדושים וספרות המוסר, עיצבו את התודעה המערבית. הנצרות עצמה היוותה במשך כ-1,500 שנים את הגורם המניע בהיסטוריה של המערב: הפצתה בקרב עובדי האלילים גיבשה את הממלכות האירופאיות; הרצון להגן על ארץ הקודש מפני המוסלמים הביא למסעות הצלב; מחלוקות על פרשנותה עוררו מלחמות דת פנימיות לאינספור; והשאיפה להביאה לכל עמי תבל היה אחת המוטיבציות מאחורי עידן התגליות והקולוניאליזם.
תרבות המערב בימי הביניים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בימי הביניים תרבות המערב הייתה באירופה בלבד, ובעיקר במערבה ומרכזה. תרבות המערב הייתה נוצרית דתית ותרמה רבות לפיתוח הפאודליזם, ובהמשך גם לשלטון האבסולוטי.
תרבות המערב בעת החדשה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתחילת העת החדשה ייצוגה של תרבות המערב בעולם היה הקולוניאליזם והאימפריאליזם של מעצמות אירופה באסיה, אפריקה ואמריקה אשר התחילו עם עידן התגליות.
בנוסף לקודם, עידן האורות הביא לחילון החברה המערבית, להקטנת שיעור האנלפבתים והעלאת רמת השכלתה.
ראו גם

ליברליזם
דמוקרטיה
זכויות האדם
סוציאליזם
קפיטליזם
נצרות
תרבות נוצרית
תרבות הצריכה
העידן החדש
הערות שוליים

↑  הולדת תרבות המערב - YouTube, באתר www.youtube.com
↑  Riches, John (2000). The Bible: A Very Short Introduction. Oxford: Oxford University Press. p. ch. 1. ISBN 978-0192853431.
| --- | --- |
בקרת זהויות :  NLI: 987007283799205171  BNE: XX4731819  BnF: cb13318305s (data)  LCCN: sh85026485  NDL: 00570470  NKC: ph137972  SUDOC: 027223329 
אדריכלות הבית הלבן מחקה במכוון מקדשים יווניים
ז'קי סבג

ז'קי סבג (נולד ב-1944) הוא ראש עיריית נהריה לשעבר, תפקיד אותו מילא במשך כ-27 שנים במצטבר.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סבג נולד במרוקו, ולמד בקזבלנקה בבית ספר אורט. עלה לישראל ב-1964 והתגורר בעכו. שימש חבר מרכז הליכוד, יו"ר אגודת בית"ר נהריה בכדורגל ופעיל פוליטי בעיר. בשנות ה-80 היה חבר מועצת עיריית נהריה באופוזיציה.
במרץ 1989 זכה במספר הקולות הגדול ביותר בבחירות לראשות העיר עם כ-27.9% מהקולות ועלה לסיבוב השני. לקראת הסיבוב השני חבר אליו ראש העירייה הקודם, חיים לבב, וסבג נבחר לראשות העיר. ב-2003 הפסיד בבחירות לרון פרומר, אך ב-2005 פסק בית המשפט המחוזי בחיפה על בחירות חוזרות, לאחר שנקבע שההסכמים של פרומר עם כמה מהסיעות טרום הבחירות היו בלתי חוקיים. בבחירות שנערכו בדצמבר 2005 ניצח סבג בהפרש של 107 קולות (47.4 אחוז מהקולות). ב-2006 עבר למפלגת קדימה. ב-2012 חזר לשורות הליכוד. ב-2013 נבחר לכהונה שלישית עם יותר מ-42% מהקולות.
ב-2004 הורשע בעבירה על החוק למניעת זיהום ים ממקורות יבשתיים בגין הזרמת מי ביוב גולמי לחוף הים, ונקנס ב-8,000 ש"ח. ביולי 2018, נחקר ביאח"ה בחשד להפרת אמונים, חקירה שהייתה השלמת חקירה מ-2013.
בבחירות לרשויות המקומיות, שנערכו ב-30 באוקטובר 2018, קיבל סבג 23% מקולות הבוחרים, והפסיד לרונן מרלי.
באוגוסט 2021 פסק בית הדין האזורי לעבודה 'הרמת מסך', וחיובו של סבג ושתי בכירות נוספות ברשימתו בחובותיה של רשימת 'נהריה אחת' ל-70 נערים ונערות אשר עבדו עבורם בבחירות באוקטובר 2018 ולא קיבלו את שכרם. הרשימה ושלושת המועמדים חויבו לשלם לנערים כ-128 אלף שקלים ועוד 20 אלף שקלים הוצאות משפט..
הערות שוליים

↑  עשו לי רצח אופי, מעריב, 6 בספטמבר 1989
↑  הודעה בדבר תוצאות הבחירות לראשות עירית נהריה, ילקוט הפרסומים 3637, עמוד 2204
↑  תוצאות הבחירות, מעריב, 2 במרץ 1989
↑  המפלגה בגדה בי, מעריב, 6 בספטמבר 1989
↑  נהריה, פעילי הליכוד רקדו ברחובות, מעריב, 15 במרץ 1989
↑  אחיה ראב"ד, מהפך בנהריה: ז'קי סבג ניצח בהפרש זעום, באתר ynet, 7 בדצמבר 2005
↑  ראש עיריית נהריה ז'קי סבג עזב את הליכוד ועבר לקדימה, באתר ynet, 18 בינואר 2006
↑  יואב איתיאל‏, ראש העיר המיתולוגי שנחקר - מול השחקן החדש: המרוץ בנהריה מתחמם, באתר וואלה, 20 בספטמבר 2018
↑  מאיר‏, נהריה נקנסה ב-400 אלף ש' על זיהום הים, באתר וואלה, 6 ביוני 2004
↑  ראש העיר נהריה ז'קי סבג נחקר בשבוע שעבר בחשד להפרת אמונים, באתר ynet, 15 ביולי 2018
"עשינו מה שהוא רוצה": ההקלטות שהובילו לחקירת ז'קי סבג, בערוץ היוטיוב של כאן חדשות - תאגיד השידור הישראלי, 17 ביולי 2018
↑  גיא ורון, כתב בצפון, ‏"תושבי נהריה הם כפויי טובה", באתר ‏מאקו‏, 31 באוקטובר 2018
↑  ניצן צבי כהן, ‏תקדים: ראש עיריית נהריה לשעבר יפצה 70 בני נוער שעבדו עבורו בבחירות ולא קיבלו שכר, באתר דבר העובדים בארץ ישראל, 11 באוגוסט 2021
גל עומד

גל עומד במיתר המקובע בשני קצותיו
גל עומד על פני דיסקה
גל עומד הוא מושג פיזיקלי המתאר גל שאינו מתקדם במרחב. המונח נטבע בידי הפיזיקאי הגרמני פרנץ מלדה.
מאפיינים

גל עומד הוא צורה רציפה של אופן תנודה. בגל עומד כל האלמנטים המרחביים (מיוצגים על ידי הקואורדינטות x,y,z) מתנודדים באותה תדירות ובאותה פאזה (מגיעים ביחד לנקודת שיווי המשקל), אך לכל אלמנט מרחבי אמפליטודה משלו.
משום שהגל העומד אינו נע במרחב אין לו מהירות חבורה וקצב התנודות שלו מובע על ידי מהירות פאזה.
מבחינה פיזיקלית, גלים עומדים נוצרים על ידי התאבכות: סופרפוזיציה של גלים (נוסעים) וההחזרות שלהם.
גל עומד יכול להיווצר כתוצאה משני גלים הנעים בכיוונים הפוכים או כתוצאה מגל המתקדם בתוך תווך שנע לכיוון השני, כפי שיוצג בהמשך.
אופני התנודה של גלים עומדים מייצגים את מצבי התהודה (אופני התנודה העצמיים) של המערכת, כלומר את המצבים שבהם ניתן לעורר את המערכת להיכנס לתנודות בקלות יחסית.
תיאור מתמטי

ניתן לתאר גל עומד כהפרעה שבה התלות בזמן "מופרדת" מהתלות במרחב:
כאשר:
\ t הוא הזמן.
\ x הוא המקום במרחב.
תיאור מתמטי > תיאור מתמטי על ידי גל סינוס

במקרים רבים התלות במרחב והתלות בזמן מתוארות על ידי גל סינוסי, למשל:
כאשר:
\omega  - היא המהירות הזוויתית או התדירות הזוויתית - מאחר שבדרך כלל מתארים גלים על ידי פונקציות טריגונומטריות, נהוג לנרמל את התדירות, כך שהארגומנט יהיה כפולה של  \ 2\pi . לכן  \ \omega =2\pi f, כאשר האות f מייצגת את התדירות. המשמעות של התדירות הופכית לזו של זמן המחזור, ולכן:  f={\frac {1}{T}}. כתוצאה מכך אפשר לכתוב את המהירות הזוויתית גם כך:  \ \omega ={\frac {2\pi }{T}}
\ k - הוא מספר הגל (או וקטור הגל). מספר הגל הוא המקביל המרחבי לתדירות הזוויתית. כשם שהתדירות הזוויתית מתקשרת לזמן המחזור על ידי  \ \omega ={\frac {2\pi }{T}}, מספר הגל מתקשר לאורך הגל על ידי  \ k={\frac {2\pi }{\lambda }}.
\ \phi  - היא הפרש המופע (פאזה) או זווית המופע. גודל זה מתאר את ההפרש בין הארגומנטים של שני גלים.
גל עומד במיתר

גל עומד יכול להיווצר במיתר שבו נעים שני גלים בכיוונים הפוכים. 
בהקשר הפיזיקלי המונח "מיתר" מתייחס לתווך חד ממדי כלשהו, כמו חוט או חבל. כפי שיוצג בהמשך מאפייניו של הגל העומד מיושמים בין היתר גם בכלי מיתר המשמשים לצורך הפקה של מוזיקה.
λ=2π/k הוא אורך הגל
גל עומד במיתר > התאבכות וסכום אלגברי של גלים מנוגדים

גל עומד יכול להיווצר כסכום של שני גלים הנעים בכיוונים מנוגדים, כתוצאה מסופרפוזיציה של שני הגלים.
אלו הן משוואות הגלים של שני גלים הרמוניים הנעים בכיוונים מנוגדים:
כאשר, הסימנים "-" ו- "+" מציינים את כיווני הגלים. מציינים גל סינוס שנע בכיוון ימין של ציר ה- X (הציר האופקי) ב- "-" וגל שנע לכיוון שמאל ב- "+".
הסכום של שני גלים אלו הוא גל עומד:
והוא מתאפס בנקודות x = 0, λ/2, λ, 3λ/2
הסכום של הגלים המנוגדים משקף את התוצרות של ההתאבכות ביניהם.
באיור לעיל מתוארת התאבכות של שני גלים.
התאבכות בונה (באיור השמאלי) מתרחשת כאשר כל הגלים מגיעים בשיא ומחזקים זה את זה.
התאבכות הורסת (באיור הימני) מתרחשת כאשר סכום האמפליטודות שווה לאפס. עבור שני גלים, כאשר שני גלים בעלי אותה אמפליטודה מגיעים במופע הפוך (הפרש מופע של חצי מחזור) מתרחשת התאבכות הורסת שכן גל אחד מגיע בשיא והשני בשפל (שיא שלילי).
גל עומד במיתר > נקודות צומת וטבור

בגל העומד ישנן מספר נקודות בעלות תכונות משותפות:
נקודות צומת (node) - הן נקודות על המיתר שאינן זזות ולכן נמצאות כל הזמן במנוחה. נקודות אלו נוצרות כתוצאה מכך שסכום הגלים העוברים דרכן תמיד מתאפס.
נקודות טבור (antinode) - הן הנקודות שבהן מתרחשת התנועה המרבית.
בגל עומד כל הנקודות שאינן נקודות צומת נמצאות בתנועה. 
תנועה זו מאופיינת במתנד הרמוני. 
משרעת התנועה של כל נקודה גדלה ככל שהיא רחוקה יותר מנקודת צומת וקרובה יותר לנקודת טבור.
גל עומד במיתר > יצירת גל עומד במיתר

ישנן מספר דרכים ליצירה של גל עומד במיתר, כתלות במצב של הקצוות.
כאשר שני הקצוות חופשיים, יש ליצור בו זמנית בכל צד של המיתר גל מחזורי שיהיה מנוגד לגל שנוצר בצדו השני.
כאשר אחד הצדדים תפוס, גל מחזורי שנוצר בצדו האחד יוחזר בכיוון הפוך מהצד השני.
ניתן גם ליצור גל עומד במיתר שתפוס בשני קצותיו. על עיקרון זה מתבססים כלי נגינה רבים כפי שיוצג בהמשך. 
מצב זה הוא שונה מהאחרים, שבהם לפחות אחד מקצוות המיתר חופשי.
גל עומד במיתר > יצירת גל עומד במיתר > אופני התנודה של מיתר התפוס בשני קצותיו

כאמור, תנועתו של גל עומד במיתר שתפוס בשני קצותיו שונה מזו של מיתר שבו לפחות אחד הקצוות חופשי.
זאת משום שכאשר המיתר תפוס בשני קצותיו כל אחד מהם מהווה נקודת צומת. דבר זה מגביל את אורכי הגל האפשריים עבור הגל העומד.
תדירות הגל של מיתר התפוס בשני קצותיו, עבור כל אחד מאופני התנודה תהיה:
f_{n}={\frac {nv}{2L}}\qquad {\text{with}}\qquad n=0,1,2,\dots
כאשר:
f - תדירות
L - אורך המיתר
n מייצג את אופני התנודה
על פי המשוואה היסודית של הגלים:
v=\lambda \cdot f
כאשר:
v - מהירות פאזה
\lambda \! - אורך הגל
ומכאן הקשר בין אורך המיתר לאורכי הגל האפשריים:
L=n\cdot {\frac {\lambda _{n}}{2}}\qquad {\text{with}}\qquad n=0,1,2,\dots
כלומר, גל עומד במיתר ייווצר רק עבור גלים שאורך המיתר מהווה כפולה שלמה של מחצית אורך הגל שלהם. 
כאשר מחצית אורך הגל שווה לאורך המיתר מתקבל אופן התנודה הבסיסי (n=1).
גלים עומדים בכלי נגינה

אופן פעולתם של מרבית כלי הנגינה מבוסס על יצירת גלים עומדים באופנים שונים.
במוזיקה, אופני תנודה של כלים רוטטים (כלי מיתר, חלילים וכלי נשיפה, תופים ועוד) נקראות הרמוניות או צלילים עיליים.
גלים עומדים בכלי נגינה > מיתר

במיתר של כלי מיתר המקובע בשני קצותיו ניתן ליצור גלים עומדים על ידי פריטה. פעולת הפריטה גורמת למיתר להתנודד באחד או יותר מאופני התנודה שלו. ניתן להתייחס לגל עומד במיתר כסכום של שני גלים המתקדמים בכיוונים הפוכים. כשכל אחד מהגלים מגיע לנקודת הקצה הקבועה, הוא מוחזר לאחור, ואם מדובר במעבר מתווך אחד לתווך צפוף יותר, הרי שיתרחש גם היפוך מופע הגל.
צליל המופק מפריטה רגילה של גיטרה מורכב בעיקר מאופן התנודה הבסיסי בתוספת צלילים עיליים חלשים יותר הקרויים גם הרמוניות.
גלים עומדים בכלי נגינה > עוגב

עקרון הפעולה של עוגב שונה מזה של כלי מיתר בכך שהצלילים שהוא מפיק נוצרים על ידי הרעדה של עמודי אוויר בצינורות, ובכך שלרוב צינורות אלה הם סגורים רק למחצה. באקוסטיקה, בקצוות חופשיים יש תמיד נקודת צומת של לחץ הגל, ואילו בקצוות סגורים יש תמיד נקודת טבור שלו. זה נובע מכך שערך הלחץ בקצה החופשי חייב לעמוד תמיד על לחץ האוויר בסביבה המיידית שמחוץ לצינור (הלחץ האטמוספירי), בעוד הקצוות הסגורים מחזירים את גל הלחץ כמעט במלואו ובמופע זהה לזה של הגל הפוגע. בניגוד לכך, להעתק של מולקולות האוויר נקודת טבור בקצה הפתוח (שם הן חופשיות לנוע) ונקודת צומת בקצה הסגור; כלומר בגל קול עומד נוצרת הפרדה בין גל ההעתק המקושר אליו לגל הלחץ המקושר אליו, בשונה מהמצב בגלי קול באוויר הפתוח.
1
2
באיור 1 מוצג גרף של הלחץ בעמוד אוויר שבצינור פתוח בשני קצותיו, בעוד שבאיור 2 מוצג הלחץ בעמוד אוויר בצינור פתוח למחצה.
כתוצאה מתנאי שפה אלה ניתן להסיק שאורך הגל "המותר" הראשון בצינור פתוח-למחצה באורך L הוא  \lambda _{1}=4L, והתדירות היסודית המתאימה לו היא  f_{1}=c_{s}/\lambda _{1}. בשונה מתרחישים אחרים, כאן אורכי הגל המותרים אינם כוללים את כל המנות השלמות של אורך הגל היסודי, אלא מתקבלים מן הנוסחה  \lambda _{n}={\frac {4L}{2n-1}}, כך שהתדירויות המותרות הן רק ההרמוניות האי-זוגיות של התדירות היסודית.
גלים עומדים בכלי נגינה > משטח המקובע בקצותיו

במשטח המקובע בקצותיו, כמו למשל בתוף, אופני התנודה האפשריים מורכבים יותר מאשר במיתר. אופני התנודה המשטחיים תלויים בצורתו של המשטח ובנקודות או בקווים בהם הוא מקובע.
גלים עומדים בכלי נגינה > תיבת תהודה

גל קול עומד באוויר מתקבל על ידי עירור בקצב מתאים של חלל תהודה כגון תיבת התהודה בגיטרה קלאסית או עמוד האוויר בכלי נשיפה. בגיטרה קלאסית תנודות המיתר מועברות לתיבת התהודה באמצעות הגשר שאליו מחוברים המיתרים.
גלים עומדים בתמסורת

זרם חילופין המוזרם דרך קו תמסורת מכיל מידע שצריך להיות מועבר מהמקור ליעד, למשל לאנטנה המיועדת לשידור גלי רדיו. אם קיים תיאום עכבות בין המקור לקו התמסורת ובין קו התמסורת ליעד, לא תהיה החזרה של גלים בעת המעבר מרכיב אחד לאחר. חוסר תיאום עכבות מוביל ליצירת גלים עומדים בקו התמסורת ולהפסדי הספק. יחס גלים עומדים מהווה מדד לתיאום עכבות זה.
באנטנה עצמה נוצר גל עומד של זרם חשמלי ושל מתח חשמלי. אורכה של אנטנה רגילה צריך להיות חצי מאורך הגל של אות הרדיו המשודר. גלים שעבורם אורך האנטנה לא מהווה מכפלה של אורך הגל במספר שלם יונחתו וההספק היוצא מהאנטנה עבורם יהיה קטן יותר.
גל עומד כתוצאה מתנועת התווך

גלי חסי (lee waves; חסי הוא הצד המוגן מפני הרוח) הם דוגמה לגלים עומדים שנוצרים כתוצאה מתנועת גושי אוויר. גלים אלו, שיש להם חשיבות לעוסקים בדאייה, נוצרים כתוצאה מפגיעת הרוח במכשול גדול דוגמת הר. התנודה הראשונה עוקבת אחרי צורת ההר, ותנודות נוספות נוצרות מעל שטחים מישוריים בצד המוגן מפני הרוח. בתנאים של לחות מספקת, נוצרים בקרבת שיאי התנודות עננים הקרויים ענני גל (wave cloud).
גל עומד במים, הקרוי זנק הידראולי, נוצר כשיש שינוי פתאומי במהירות זרימת המים. דוגמאות לגלים עומדים כאלו ניתן למצוא באשדים בנהרות ובמקווי מים בהם קיימים זרמי גאות.
גל עומד.
גל עומד כסכומים של שני גלים בשלבים שונים של זמן המחזור.
דוגמה לגל עומד כסכום של שני גלים - הגל השחור הוא הסכום של הגל האדום והכחול, הנקודות האדומות הן הצמתים.
ניתן ליצור גל עומד בחבל שצידו האחד תפוס, כאשר הגל שנוצר בקצה האחד מגיע לקצה השני ומוחזר ממנו.
אורך הגל של מיתר התפוס בשני קצותיו כתלות באורך המיתר, עבור אופני התנודה השונים.
תנועה של גל עומד על מיתר התפוס בשני קצותיו באופני תנודה שונים.
אופן התנודה הבסיסי של מיתר ושש ההרמוניות הראשונות שלו
היווצרות גלי חסי
מאור קנדיל

מאור קנדיל (נולד ב-27 בנובמבר 1993) הוא כדורגלן ישראלי המשחק בעמדת המגן הימני במכבי חיפה.